Pandemik COVID-19 di Asia Tenggara

Pandemik COVID-19 mula merebak di Asia Tenggara pada 13 Januari 2020 iaitu merupakan kes pertama dari Thailand. Mangsa merupakan seorang pelancong wanita dari Hubei, China berumur 61 tahun. Mangsa telah dimasukkan ke hospital di Nonthaburi pada 8 Januari 2020 dan disahkan positif pada 13 Januari 2020. Sehingga 21 Mac 2020, semua negara di Asia Tenggara telah merekodkan sekurang-kurangnya satu kes COVID-19. Sehingga kini, Vietnam telah merekodkan jumlah kes positif COVID-19 yang tertinggi diikuti Indonesia manakala Timor Leste mencatatkan jumlah kes paling sedikit di Asia Tenggara.

## Latar belakang
Pandemik COVID-19 ini disebabkan oleh koronavirus sindrom pernafasan akut teruk 2 (SARS-CoV-2 ).Pandemik ini mula dikenal pasti di Wuhan, Hubei, China pada Disember 2019 dan diisytiharkan pandemik oleh Pertubuhan Kesihatan Sedunia (WHO) pada 11 Mac 2020.Sehingga kini, sebanyak lebih 230 juta kes telah direkodkan di 221 negara dan wilayah di seluruh dunia.

Virus ini kebanyakannya merebak di dalam komuniti melalui cara yang sama dengan influenza, iaitu dengan titisan pernafasan daripada batuk dan bersin.Tempoh inkubasi bagi virus ini kebiasaannya 5 hari, tetapi boleh berubah kepada dua hingga empat belas hari. Simptom bagi penyakit ini kebanyakannya demam, batuk kering dan sukar bernafas. Komplikasinya termasuklah pneumonia dan sindrom pernafasan akut teruk. Oleh itu, pelbagai cara pencegahan disarankan kepada masyarakat seperti membasuh tangan, menutup mulut dan hidung ketika batuk atau bersin, penjarakan sosial dan kuarantin diri selama 14 hari setelah disyaki positif virus ini.



## Statistik

### Carta kes

#### Jumlah kes berdasarkan negara




## Kes mengikut negara

### Indonesia
*Laman utama: [[Pandemik COVID-19 di Indonesia]]*

Indonesia merekodkan 2 kes pertama COVID-19 pada 2 Mac 2020 iaitu dua orang pesakit yang dijangkiti dari seorang warga Jepun yang dijangkiti di Depok dan disahkan positif di Malaysia. 

### Filipina
*Laman utama: [[Pandemik COVID-19 di Filipina]]*

Pada 30 Januari 2020, Filipina merekodkan kes pertama COVID-19 di negara itu melibatkan seorang wanita berumur 38 tahun yang dirawat di Hospital San Lazaro di Manila. Kes kedua telah disahkan pada 2 Februari, bahawa seorang lelaki berusia 44 tahun dari China yang meninggal sehari sebelumnya, yang juga merupakan kematian pertama yang disahkan oleh penyakit itu di luar tanah besar China. 

### Malaysia
*Laman utama: [[Pandemik COVID-19 di Malaysia]]* 

Malaysia merekodkan 3 kes pertama COVID-19 iaitu 3 orang warganegara China yang disahkan positif dan dikuarantin di Hospital Sungai Buloh, Selangor. 

### Myanmar
*Laman utama: [[Pandemik COVID-19 di Myanmar|Pandemik COVID-19 Di Myanmar]]*

Pada 23 Mac 2020, Myanmar telah merekodkan 2 kes pertama COVID-19 di negara itu melibatkan seorang lelaki warganegara Myanmar berumur 36 tahun yang pulang dari Amerika Syarikat dan seorang lelaki warganegara Myanmar berumur 26 tahun yang pulang dari Britain. 

### Thailand
*Laman utama: [[Pandemik COVID-19 di Thailand|Pandemik COVID-9 di Thailand]]*

Thailand merupakan negara pertama luar China yang merekodkan kes COVID-19 pada 13 Januari 2020 melibatkan seorang wanita warganegara China yang merupakan seorang penduduk Wuhan. Kes tiba di Lapangan Terbang Suvarnabhumi bersama keluarganya di Bangkok lalu dimasukkan ke hospital dan disahkan positif. 

### Singapura
*Laman utama: [[Pandemik COVID-19 di Singapura|Pandemik COVID-9 di Singapura]]*

Pada 23 Januari 2020, Singapura merekodkan kes pertama COVID-19 iaitu seorang lelaki warganegara China berumur 66 tahun yang tiba dari Guangzhou bersama keluarganya. 

### Kemboja
*Laman utama: [[Pandemik COVID-19 di Kemboja]]*

Kes pertama COVID-19 disahkan di Kemboja pada 27 Januari 2020. 

### Vietnam
*Laman utama: [[Pandemik COVID-19 di Vietnam]]*

Pada 23 Januari 2020, Vietnam telah mengesahkan kes pertama positif COVID-19.

### Timor Leste
*Laman utama: [[Pandemik COVID-19 di Timor Leste]]*

Timor Leste telah merekodkan kes pertama COVID-19 pada 21 Mac 2020,

### Laos
*Laman utama: [[Pandemik COVID-19 di Laos]]*

Pada 24 Mac 2020, Laos telah mengesahkan kes pertama COVID-19 menjadikannya sebagai negara terakhir yang merekodkan kes COVID-19 di Asia Tenggara. 

### Brunei Darussalam
*Laman utama: [[Pandemik COVID-19 di Brunei]]*

Brunei Darussalam merekodkan kes pertama COVID-19 pada 9 Mac 2020 iaitu seorang lelaki berumur 53 tahun yang telah pulang dari Kuala Lumpur pada 3 Mac 2020. 

## Lihat juga
* Pandemik COVID-19 di Asia

## Rujukan